**PROTOKOLL FRA INDRE ØSTFOLD REGIONRÅD**

**Tid:** Fredag 28. april 2023, kl. 09.00 – 13.30  
**Sted: Kommunehuset i Skiptvet**

Deltakere

**Representantskapet**

|  |  |  |  |
| --- | --- | --- | --- |
| Saxe Frøshaug | Indre Østfold kommune | Ordfører, Sp | |
| Hilde Brandsrud | Indre Østfold kommune | Kommunedirektør vara | |
| Thor Hals | Indre Østfold kommune | Politiker, Høyre | |
| Anne-Grethe Larsen | Skiptvet kommune | Ordfører, Sp | |
| Hasse Ekman | Skiptvet kommune | | kommunedirektør | |
| Ann Kristin Solli Borgersen | Skiptvet kommune | | Politiker, Høyre | |
| Theodor Bye | Marker kommune | | Ordfører, Sp | |
| Kjersti Nielsen | Marker kommune | | Politiker, Ap | |
| Vidar Østenby | Marker kommune | Fungerende rådmann | |
| Karoline Fjeldstad | Rakkestad kommune | Ordfører, Sp | |
| Alf Thode Skog | Rakkestad kommune | Rådmann | |
| Knut-Magne Bjørnstad | Rakkestad kommune | | Politiker, Ap | |

**Viken fylkeskommune**

|  |  |  |  |  |
| --- | --- | --- | --- | --- |
| Siw Henriette Jacobsen | Viken fylkeskommune | | Viken (og Østfold), | |
| Bjørn Siem Knudsen | Viken fylkeskommune | Fylkestingsekretariat | |
| Håkon Johnsen | Viken fylkeskommune | Direktør Viken | |
| **Andre observatører** |  | |  | |
| Bjørn Sjøvold | KS Viken | | Regiondirektør | |
| Håvard Andresen | IØ Næringsutvikling | | Daglig leder | |
| Hilde Brandsrud | Indre Østfold kommune | | Direktør plan og teknikk | |
| Marit Mellem | Indre Østfold kommune | | Direktør kultur og samfunn | |
| Lise-Kari Holøs | Smaalenenes Avis | | journalist | |
|  |  | |  | |
| **Sekretariat**  Kristine Hasle | Indre Østfold kommune | | Rådgiver næring | |
| Erik Unaas | Indre Østfold kommune | | Regional koordinator | |
| Terje Myrseth | Indre Østfold kommune | | Næringssjef | |

**Faste medlemmer med meldt forfall**

|  |  |  |
| --- | --- | --- |
| Benedicte Lund | Viken fylkesting | Mdg |
| Håvard Jensen | Viken fylkesting | FrP, Hobøl |

**SAKSLISTE**

**Sak 9/2023** **Godkjenning av innkalling og dagsorden, opprop – ved Saxe Frøshaug**Beslutning:   
Innkalling og dagsorden ble godkjent.

**Sak 10/2023** **Godkjenning av protokoll fra regionrådsmøtet Askim vgs, 3.2 2022**Beslutning:Protokollen ble godkjent.

**Sak 11/2023** **Årsrapport 2022 Indre Østfold regionråd - ved regional koordinator Erik Unaas**   
Fint å få på plass viktige formaliteter som en årsrapporter for historien, også overfor organ som kommuner, fylkeskommune, KS og Statsforvalter.   
Beslutning:  
Årsrapport 2022 godkjennes – supplert med noen valgte/oppnevnte funksjoner, og vedlegges protokollen.

**Sak 12/2023 Orientering - Hasse Ekman,** **ny kommunaldirektør i Skiptvet kommune**  
Ny kommunaldirektør i Skiptvet, Hasse Ekman, presenterte seg (og ønsket også velkommen til Skiptvet). Ordfører Anne-Grethe Larsen benyttet også anledningen til å fortelle litt fra dagens vertskommune.

Beslutning:   
Orienteringen taes til etterretning

**Sak 13/2023 Håkon Johnsen, ny/framtidig direktør for samferdsel i Viken fylkeskommune. Orienterte om sitt område – og hvordan vi skal samspille konstruktivt med Indreregionen**I 2010 var det en nasjonal reform for fylkesveier som førte til at fylkeskommunen overtok ansvaret for veiforvaltningen.   
Regionrådet er opptatt av hvem som setter prioriteringene, og for hva det kommer til å prioriteres i nye Østfold fylkeskommune. Kollektivtrafikk og samferdsel er viktig for samfunnsutviklingen i Indre Østfold, og forflytning av mennesker må komme mer i fokus. Det påpekes også at verken dagens vertskommune Skiptvet eller store deler av regionen ikke er har kollektivtilbud på lørdag og søndag. Slik det er nå, er det svært vanskelig å bosette f.eks. flyktninger som ikke har bil i Indre Østfold.  
Håkon Johnsen sier at når det gjelder prioritering i kollektiv handler det i stor grad om ressurser, økonomi og politisk prioritering.   
Det blir i enda større grad nødvendig å se kollektivtilbudet i sammenheng med den totale samfunnsutviklingen. Innlegg påpekte også viktigheten av balanse i tilbudene i det nye fylket mellom ytre og indre Østfold.   
Når det gjelder framtidig billettsystemet, er det i ferd med å bli tettere samarbeid og felles løsninger med Akershus og Buskerud. Framover ligger det nye og spennende muligheter. For å få til et godt samspill i det nye fylket, er vi nødt til å ha noen å samarbeide med.

Beslutning  
Orienteringen ble tatt til etterretning.

**Sak 14/2023 LOKALMATSATSINGER I (INDRE ØSTFOLD)**

**«Guldkorn» – ved Maria Hereid Kristiansen  
«Matfatet» (Marker) - ved Camilla Nordmo  
«Smaken av Indre» - ved Kristine Hasle  
«Ullgris» - ved Lilly Wennersgaard, Taraldrud Søndre gård (Skiptvet)**Regionrådet fikk gode presentasjoner fra ulike lokalmatsatsinger i Østfold. Guldkorn omfavner hele fylket, og Matfatet Ørje er mer langs Haldenkanalen. Smaken av Indre er Indre Østfold kommunes eget lokalmat-initiativ. Lilly Wennersgaard («Ullgris») kunne fortelle om oppturer på salg av lokalmat under korona, men også nedturer når det blir dårligere økonomiske tider.

Det i etterkant servert nydelig lunsj med smørbrød fra Lilly og Taraldrud Søndre gård i Skiptvet.

Beslutning  
Regionrådet ønsker at det jobbes videre med og å koordinere matsatsingene i våre kommuner. AU drøfter med kommunedirektørene hvordan dette kan taes på videre en positiv måte.

**Sak 15/2023 Fylkesråd og IØ-kontakt Siv Henriette Jacobsen**Vi fikk en fin orientering om byggingen av nye Østfold, som meldes å være i rute. Alle vet hva de skal gjøre, og frister er holdt. 30 mellomlederstillinger er fortsatt ikke besatt. Nå har vi muligheter til å ta med oss gode erfaringer fra Viken, til nye Østfold, blant annet knyttet til FNs bærekraftsmål. Jacobsen er fornøyd med den løpende kontakten med Indre Østfold regionråd i Viken – og sier det sammen med Hallingdal er blant de to beste, mest aktive og framoverlente i dagens Viken. Partnerskapsavtalen, som ble signert i fjor, er også et viktig grunnlag for videre samarbeid med Østfold fra 2024.

Siv Henriette Jacobsen trakk spesielt fram noen prosjekter i Indre Østfold. Hun nevnte også Filmbyen Studio City på Brennemoen, og at det skal testes ut landslinje videregående skole med film. Beslutningen ligger hos nasjonale myndigheter, og må forankres i alle fylkeskommunene.  
Alternative opplæringsarenaer – og fleksible opplæringsarenaer som satsingene på Fortene Opplæring er også veldig positivt. Viken vil inngå en avtale med IØ kommune (støttet av de tre andre kommunene i regionen), NAV og Delta om Fortene opplæring. Denne signeres på Høytorp fort 2. juni.  
  
Fylkesrådet snakket også om å frede DS Turisten og satsingen på Haldenkanalen som en positiv sak i Indre Østfold. Og om dette regionrådsmøtet som nok en gang understreker lokalmat-kulturen i fylket.  
Regionrådsleder Saxe Frøshaug oppfordret fylkesrådet til å ta å prioritere en plan for fylkesveiene. Jacobsen var enig og sa noe spøkefullt på oppfordringen at nå har de begynt å snakke om at når er det «vanlige fylkesveiers tur …».

Beslutning:  
Fylkesrådets innlegg tas til orientering

**Sak 16/2023 Innspill til Nasjonal Transportplan v/ Erik Unaas**Regional koordinator Erik Unaas informerte om behandlingen i AU 21. april av lokale prioriteringer i kommende NTP (2025-2036), og et innspill sendt Viken fylkeskommune innen fristen onsdag denne uken. Det er viktig å følge opp igangsatte prosjekter fra forrige NTP. Erik orienterte om veien videre, bl.a. skal Viken fylkesting behandle 21. juni sitt forslag til Samferdselsdepartementet (Håkon Tolsby fra Aremark er saksordfører). Stortinget gjør sitt vedtak i juni 2024, så det blir mange påvirkningsarenaer i mellomtiden. I debatten i regionrådet ble det spesielt understreket å få E18 Retvedt-Vinterbro på plass i første del av nye NTP, og at Riksvei 22 for bred omtale. På jernbane blir nye rikstunellen under Oslo og to tog i timen på østre linje viktigst (må komme før 6-8 til/fra Moss).  
Regjeringen vil at NTP skal være en handlingsplan, og ikke en ønskeliste.

Beslutning:  
Orienteringen og AUs innsendte innspill ble tatt til etterretning. Ytterligere prioriteringer nevnt i møtet ettersendes fylkeskommunen.

**Sak 17/2023 Regional planstrategi på tema som næring/klima/samferdsel/kompetanse**Kommunedirektør plan og teknikk i Indre Østfold kommune Hilde Brandsrud innledet, og spurte: «Er det behov for å samarbeide om noen regionale planer?»  
Det har kommet innspill om at arealplanene i de fire kommunene Indre Østfold regionen burde være samordnet, med felles retningslinjer.   
Pendlerparkering ble løftet som et eksempel, og at her er dialog mellom kommunene viktig.   
Kan det være et møtepunkt i året? hvor de settes søkelys på å samordne planer i regionen. Da må administrasjonen v. kommunedirektørene være koblet på dette arbeidet. Erik spurte om vi kan klare en sak om et felles initiativ om Regionale planstrategier alt i junimøtet i regionrådet. Kommunedirektørene vurderer dette.   
Det er nye kommunestyrer til høsten, slik at kommunene da kan samordne tidslinjer for planer etter valget.  
Respektive administrasjoner jobber fram et felles grunnlag.

Beslutning  
Tas til orientering. Regionrådet er positive til sterkere plansamarbeid mellom sine fire kommuner.

**Sak 18/2023 Orientering om samarbeid næringsliv og skole – eksempel anleggsgartnerlinje vg 2 ved Mysen videregående skole,**   
Innledning ved anleggsgartnermester Tore D. Carlsen og utdanningsleder studieinspektør Mysen videreg. skole Lise Rognerud.

Anleggsgartnere i vår region har en omsetning på 140 millioner kroner. Indre Østfold har faktisk den største tettheten av anleggsgartnerbedrifter i hele Norge. Dette kommer av at bransjen har lange tradisjoner i regionen. Skal vi dra dette ett hakk videre, slik at vi beholder denne posisjonen, må vi få utdannet flere anleggsgartnere, og det søkes nå (innen mai) Viken fylkeskommune om opprettelse av vg2 anleggsgartner.  
Godkjenning av søknaden på plasseringsdiskusjon (skolestruktur) innad i Viken på desember-møtet 2023, og oppstart ved Mysen vgs fra høsten 2024. Næringslivet stiller opp både lærlingeplasser, maskiner, faglige ressurser og gode prosjekter i kommunene. Gruppa som jobber med å få til en anleggsgartnerlinje på Mysen ønsker både støtteerklæringer og ambassadører til anleggsgartnerfaget fra Indre Østfold regionråd. Det er svært viktig at tilbudene på de videregående skolene klarer å dekke næringslivets behov for faglært arbeidskraft. Vi setter stor pris på en klar oppfordring fra regionrådet om at tilbudet bør opprettes i Indre Østfold.   
Initiativtakerne forteller at vg1-elevene vil kunne få lov å bygge et opp et hageanlegg på et hjørne av skoleplassen på Mysen vgs. Anleggsgartnerlinjen er et valg etter vg1 på bygg og anlegg. Lise Rognerud understreker av skolen har godt egnede bygg (pt Susebakke).

Beslutning:Indre Østfold regionråd støtter etableringen av søkbar vg2 anleggsgartnerfag ved Mysen videregående skole fra skoleåret 2024/2025, og sender en sterk oppfordring til Viken fylkeskommune om en slik godkjennelse.

**Sak 19/2023 Orienteringssaker**

* Påminnelse om World Cup i orientering, Indre Østfold OK arrangør 28.-30. april – alle velkommen til løpene fra Våler Kartring.
* Påminnelse om ‘fortsatt’ innmeldinger studier Campus Indre Østfold – Terje Myrseth orienterte, fortløpende opptak i flere fag ved Fagskolen. Godt samspill både med Fagskolen i Viken og Høgskolen i Østfold, og vi har søkt status som Studiesenter (HK-dir.) Dette er et langsiktig arbeid, men vi har en målsetting om 1 200 studenter (min.). Viktig at alle i regionrådet blir ambassadører for campus’et.
* Påminnelse om Frigjørings- og veterandagen 8. mai 2023 – Erik Unaas orienterte, også i rollen som «veterankontakt»: det blir tradisjonelle arrangement ved Fossum bro kl 18 og Høytorp fort kl 19. Alle velkommen.
* Påminnelse om åpning Unionsleden lørdag 1. juli, med offisiell åpning ved Ørje tollsted kl 12.00 – og om Unionsrittet 1.-2. juli
* Påminnelse om Tour of Scandinavia (ToS) tirsdag 22. august – Indre Østfold-markeringer – Saxe Frøshaug og Erik Unaas orienterte. Ved siden av Tour de France, er ToS verdens største og viktigste sykkelritt for kvinner. Mysen blir startby, med forskjellige arrangement hele dagen – inkl næringsfrokost. Etappen går videre til Halden, med innlagt spurtpris i Degernes/Rakkestad. #BareMuligheter #LikeMuligheter
* Neste regionråd: Rakkestad 16. juni – Erik orienterte om saker som allerede ligger på agendaen. Karoline Fjeldstad kommer tilbake med info om go-cart-mesterskapet Indre Østfold.
* Anne-Grethe Larsen orienterte om Skiptvets innspill om tilstrekkelig pendler-parkeringsplasser i Askim sentrum over tid (også en aktuell situasjon flere steder Indre Østfold)
* AUs uttalelse om «Utbygging av strømnett» (ref sak 52/2022) – Erik orienterte om AUs vedtak: Indre Østfold Regionråd ønsker å arbeide for at  
  1. Utbygging av strømnettet skal skje kontinuerlig etter regionale og nasjonale prognoser.

2. Konsesjonsbestemmelsene endres, slik at lokal innmating av strøm fra solcelleanlegg / småkraftanlegg kan skje etter forenklet modell (rask og standardisert behandling).

Beslutning:

Orienteringene taes til etterretning

**Sak 20/2023 Oppnevning av styremedlem i Norsus AS**

Indre Østfold regionråd er aksjonær i selskapet. Hilde Brandsrud har på vegne av IØR vært styremedlem de siste årene, men ønsker ikke gjenvalg. AU foreslår at vi fremmer Ida Ruud Stemmedalen som ny kandidat fra IØR.

Beslutning:

IØR fremmer forslag for valgkomiteen Ida Ruud Stemmedalen som nytt styremedlem i Norsus AS.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Saxe Frøshaug, leder